**101955 *Bennu*** estas tre malgranda, malhela terrenkonta apolona asteroido, rigardita kiel potence danĝera objekto. Ĝi estis malkovrita la 11-an de septembro 1999 en la kadro de la astronomia kampanjo « LINEAR » (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono)

Ĝi estas la celo de la kosmosondilo OSIRIS-REx, lanĉita de la NASA la 8-an de septembro 2016.

Orbito
------

Ĝia discentra orbito krucas tiun de Tero kaj proksimiĝas tiun de Marso, ĝi estas terrenkonta asteroido kaj ankaŭ teknike marsrenkonta. Ĝiaj planedaj MOID-oj estas:

* Venusa MOID: 0,194708 AU (29,128 milionoj da km)
* Tera MOID: 0,0032228 AU (0,482124 miliono da km)
* Marsa MOID: 0,168841 AU (25,258 milionoj da km)
* La 22-an de septembro 1999 ĝi pasis al 0,01468639 AU (2,197053 milionoj da km) de Tero.
* La 23-an de septembro 2060 ĝi pasos al 0,00500798 AU (749 183 km) de nia planedo.
* La 24-an de septembro 2145 ĝi pasos al 0,00199124 AU (297 885 km) de Tero, tio, kiu estas pli proksima ol la nuna tera MOID, pro la gravitaj perturboj suferitaj de ĝia orbito.

### Danĝero de alfrapo al Tero

**101955 *Bennu*** estas potence danĝera objekto, ĝi proksimiĝas je malpli ol 300 000 km de Tero ĉiuj ses jaroj. ĝi estas listigita en la sitemo de *Sentry* kun la dua plej granda danĝero en la Torina skalo; ĝi havas kumulitan probablon de 1/27 000 alfrapi la Teron inter 2175 kaj 2199.

Fakte, ĝia orbito estas nestabila, kiel tiu de ĉiuj terrenkontaj objektoj. Ciferecaj simuloj motras, ke en periodo de 300 milionoj da jaroj, Bennu havas po 48 % da probablo fali en Sunon kaj 10 % da probablo esti elpelita el la sunsistemo. La probabloj alfrapi planedon estas po 26 % por Venuso, 10 % por Tero, 3 % por Merkuro, 0,8 % por Marso kaj 0,2 % por Jupitero.

Ecoj
----

101955 Bennu fotita de la kosmosondilo OSIRIS-REx  
3-a de decembro 2018
**101955 *Bennu*** estas krude sferoforma, similanta turbon; ĝia rotacio estas retrograda rilate al ĝia orbita movo; ĝia surfaco aspektas iom glata, krom elstara roko de ĉirkaŭ 10–20 m en la suda duonsfero. Bone difinata kresto laŭiri ĝian ekvatoron, kiu sugestas, ke fajnaj partikloj da regolito amasiĝis tien pro ĝia malforta gravita forto kaj la centrifuga forto. Ĝia maso estis taksata je (7,8 ± 0,9) × 1010 kg kaj ĝia denso je 1260 ± 70 kg / m³, tio, kiu sugestas strukturon de rubamaso.

Ĝia spektra klaso "B", (subklaso de la klaso "C") indikas karbonecan asteroidon, riĉan je organikaj komponaĵoj kaj hidrataj mineraloj, de komponiĝo proksima de tiu de la karbonecaj kondritoj.

Nomo
----

Ĝi ricevis la nomon de la egipta mita birdo Bennu kiu reprezentas la "*Ba*" (animo) de Reo. Tiu nomo estis elektita
inter tiuj proponitaj de 6 000 partoprenantoj de la internacia konkurso *Name that Asteroid !* kune organizata de la Universitato de Arizono, la *Planetary Society* kaj la astronomia projkto LINEAR. La gajnanto estis  *Michael « Mike » Puzio*, lernanto de Norda Karolino, li elektis tiun nomon pro la simileco de la sunpaneloj kaj de la sistemo de elpreno TAGSAM de la kosmosondilo OSIRIS-REx kun la flugiloj kaj la kolo de la birdo Bennu, figurita de la antikvaj egiptoj kiel griza ardeo.

Esploroj
--------

### Radaraj esploroj

Kompilo de radaraj bildoj de 101955 Bennu (maldekstre) kaj kongrua modelo 3D (dekstre)
**101955 *Bennu*** estis vaste observita per radaro elde la Arecibo-radio-observatorio kaj la Observatorio de Goldstone de la 21-a ĝis la 25-a de septembro 1999 kaj denove de la 16-a de septembro ĝis la 2-a de oktobro 2005 Tiuj observoj malkaŝis ĝian grandon kaj ĝian sferan-dukonusan formon. Ili ankaŭ evidentigis la ekvatorian kresto : tia strukturo aperas ĉe duopaj asteroidoj, (kiel 66391 Moshup) tio, kiu suspektigas, ke 101955 *Bennu* iam havis naturan sateliton.

### Misio OSIRIS-REx

Animacio de la trajektorio de OSIRIS-REx de la 9-a de septembro 2016 ĝis la 3-a de decembro 2018.  

OSIRIS-REx — 101955 Bennu — Tero
Animacio de la trajektorio de OSIRIS-Rex ĉirkaŭ 101955 Bennu de la 26-a de decembro 2018 ĝis la 20-a de marto 2021
La 8-an de septembro 2016, la NASA lanĉis la sep-jaran mision de fa kosmosondilo OSIRIS-REx por elpreni kaj alvenigi specimenojn da asteroida roko kaj polvo celante komprenigi la devenon de la planedoj de la sunsistemo.
**101955 *Bennu*** estis elektita kiel celo de la misio pro la jenaj kialoj:

* Ĝi estas terrenkonta asteroido, kun malgranda orbita klineco (ĉ. 6°), tio, kiu permesas malmultekostan orbitan rendevuon.
* Ĝia rotacia periodo estas relative granda ( ~4 horoj). Kiam la rotacia rapideco estas tro granda, estas malfacile sinkronigi la movon de la sondilo kun tiu de la surfaco de la asteroido por la elpreno.
* Ĝi estas "B" tipa asteroido, tie estas, ke ĝi estas el plej primitivaj objekto de sunsistemo. Tiaj asteroido povas enteni organikajn kombinaĵojn, kiuj povas esti je la origino de vivo sur Tero. Observoj per teleskopoj sugestas, ke la surfaco de Bennu estas riĉa je karbono.
* Krome, **101955 *Bennu*** estas potence danĝera objekto, kaj neniam estas neutila pli bone koni ties orbiton kaj la fortojn, kiuj povas perturbi ĝin (kiel la efiko Yarkovsky).

Mina ekspluatado
----------------

En septembro 2016, kelkaj firmaoj, inter kiuj *Deep Space Industries* en Mountain View (Kalifornio) antaŭvidas la (pridiskutendan) eblecon serĉi kaj ekspluati metalojn aŭ rarajn mineralojn, aŭ eĉ kolekti brulaĵon por long-daŭraj kosmaj misioj. Por tiuj firmaoj, se la NASA sukcesas revenigi sur Teron specimenojn el tiu asteroido, tio pruvos la fareblecon de komerca ekspluatado de asteroidoj, kondiĉe ke estu ĉirkaŭturnita la traktato de 1967 de la Ĝenerala Asembleo de Unuiĝintaj Nacioj kiu deklaras ke la kosmo ne povas esti objekto de depostulado de suvereneco.

Notoj kaj referencoj
--------------------

1. 1 2  *MISSION STATUS*; el la paĝaro de la misio OSIRIS-REx[*rompita ligilo*] (angle)
2. ↑  101955; Danĝero de Tera alfrapo; el paĝaro de *Sentry* (angle)
3. 1 2 3  Orbito kaj denso de la asteroido (101955) Bennu, celo de OSIRIS‐REx; de Steven R. Chesley kaj aliaj el *Cornell University Library* (angle)
4. ↑  Listo de la potence danĝeraj objektoj de *Minor Planet*  (angle)
5. ↑  Tiu Asteroido Havas Nomon : Bennu !; el la paĝaro de  *The Planetary Society* (angle)
6. ↑  Forma modelo kaj surfaca ecoj de la celo de *OSIRIS-REx target* : la asteroido (101955) Bennu per radaraj kaj lumkurbaj observoj, de Nolan, MC; Magri, C; Howell, ES; Benner, LAM; Giorgini, JD : Hergenrother, CW; Hudson, RS; Lauretta, DS; Margot, JL; Ostro, SJ; Scheeres, DJ (angle)
7. ↑  Asteroido Bennu celo de Specimenreveniga Misio : el Space.com (angle)
8. ↑  Goldstone : Bildoj per doplera radaro de 1999 RQ36, el *Asteroid Radar Reaserch* Arkivigite je 2019-07-02 per la retarkivo Wayback Machine (angle)
9. ↑  Informoj pri la Datumo; el la paĝaro de la NASA (angle)
10. ↑  OSIRIS-REx, misio de asteroida specimena alveno, el la paĝaro de NASA Arkivigite je 2017-07-06 per la retarkivo Wayback Machine (angle)
11. ↑  Kial Bennu ? el la paĝaro de la misio *OSIRIS-REx* (angle)
12. ↑  La sondilo OSIRIS-REx malfermas vojon al asteroida minado; el *Nature*, 2-a de Septembro 2016' (angle)

Eksteraj ligiloj
----------------

* Kategorio 101955 Bennu en la Vikimedia Komunejo (Multrimedaj datumoj)

* Objekto ĉe la datumbazo de *NEODyS-2* angle
* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe *Space Reference* angle
* angle *Osiris-REX* alvenas al Asteroido Bennu De: David Dickinson; el *Sky & Telescope*,3-an de decembro 2018
* angle La asteroido (101955) Bennu, celo de OSIRIS‐REx : trudoj pri ties fizikaj, geologiaj kaj dinamikaj ecoj el astromomiaj observoj
* angle Planeda Defendo : La Eksperimento Bennu; el la paĝaro de *Jet Propulsion Laboratory*

| Antaŭe: | Listo de asteroidoj (101001–102000) | Poste: |
| --- | --- | --- |
| (101954) 1999 RY33 | **101955 *Bennu*** | (101956) 1999 RS36 |

*En tiu ĉi artikolo estas uzita traduko de teksto el la artikolo 101955 Bennu en la angla Vikipedio.*